– Որպես ՀՀ քաղաքացի ասեմ, որ հանրային ընկալումների տեսանկյունից մեզ չափազանց շատ խանգարում է այն, որ կան կարծրացած ընկալումներ, որոնք մեզ ուղեկցում են ու մինչև ամենավերջնական տեսքով դրանք արմատախիլ չանենք,մեր խնդիրները չեն կարող լուծում ստանալ: : Ես կարող եմ ասել ու դուք էլ կարծում եմ՝ կհամաձայնվեք ինձ հետ, որ ամեն ինչ այնպես չէ, ինչ սրանից 2 կամ 8 տարի առաջ էր: Ասել, որ չի եղել առաջընթաց, ուղղակի պետք է չափազանց սուբյեկտիվ լինել բացասական իմաստով, բայց ասել, որ բան չունենք անելու ու քայլեր չկան ձեռնարկելու, սա էլ կլինի երեսապաշտություն: Քանի դեռ մենք ունենք անգամ մեկ, երկու կամ երեք դեպք, պատասխանատու ենք ինչպես բացթողումների այնպես էլ ընկալումների համար: Ուստի բազմաթիվ քայլեր պետք է ձեռնարկվեն, պատահական չէ, որ կոռուպցիայի դեմ պայքարի խորհուրդը, կառավարության կողմից հաստատված ռազմավարությունն ու միջոցառումների ծրագիրը կոնկրետ թիրախային ոլորտներ են ընտրել: Այստեղ բազմաթիվ քայլեր արվում են ու կշարունակվեն իրականացվել: Ես կարող եմ իմ իրավասության շրջանակներում ասել, որ քաղաքացիների առօրյան հեշտացնելու նպատակով ուզում ենք մի կարևոր նախաձեռնություն իրականացնել, փակագծեր չեմ բացի: Միայն նշեմ, որ խոսքը վերաբերում է նրան, որ ԱՆ-ի տարբեր պատկան մարմինների ու հիմնարկների կողմից բազմաթիվ ծառայություններ են մատուցվում և այդ ժամանակահատվածում բնականաբար քաղաքացիների կողմից դժգոհություններ կարող են առաջանալ: Մեր խնդիրն է, այնպես անել, որ խնայենք քաղաքացիների ժամանակը, ռեսուրսներն ու այնպես անել, որ նրանք քաղաքակիրթ սպասարկում ստանան: Խոսքը վերաբերում է ՔԿԱԳ գործառույթներին, նոտարիատին, թարգմանությունների կետրոնի, ռեգիստրի, շարժական գույքի գործակալության կողմից մատուցվող ծառայություններին և այլն: Մենք այստեղ կոնկրետ քայլեր ունենք ձեռնարկելու, որը հնարավորություն կտա առկա ու հնարավոր կոռուպցիոն ռիսկերը գրեթե վերացնել, ինչու՝ գրեթե վերացնել, որովհետև 100 տոկոսանոց արդյունք բավականին դժվար է, գոնե այս փուլում ակնկալել: